29/06/2015 | Administración LocalMunicipal
Noia
Secretaría
Delegación de competencias nos distintos concelleiros

ANUNCIO Con data de 16 de xuño de 2015 a Alcaldía ditou a Resolución número 1315/2015 que de seguido se transcribe, e que se publica de conformidade co ROF: <<RESOLUCIÓN DA ALCALDÍA NÚM.1315/2015 Miguel Ángel Paz Barreiro, alcalde do Concello de Noia, en uso das facultades que me confire a Lei 7/1985, de 2 de abril, reguladora das Bases do Réxime Local (LRBRL). Fundamentación xurídica: Logo de ver a constitución da nova Corporación para o mandato 2015-2019, en virtude da sesión especial que tivo lugar o 13 de xuño de 2015, como consecuencia das eleccións locais convocadas polo Real Decreto 233/2015, do 30 de marzo (BOE do 31 de marzo), é procedente determinar o novo réxime de organización e funcionamento do Concello de Noia. Considerando que de conformidade co disposto no artigo 21.1. a) da LRBRL corresponde ao alcalde dirixir o goberno e a administración municipal. Considerando o disposto no artigo 23.4 da LRBRL e nos artigos 43, 44, 45 e 1147 a 118 do Real decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais (ROF), artigo 61.3 da Lei 5/1997, de 22 de xullo, da Administración Local de Galicia, nos que se recolle a posibilidade de que o alcalde delegue con carácter xeral competencias nos membros da Xunta de Goberno Local e con carácter específico noutros concelleiros ou concelleiras. Á vista do réxime xurídico desas delegacións e no uso das atribucións que me confire a normativa legal vixente. Considerando as competencias que o artigo 21 atribúe ao alcalde coas limitacións recollidas no seu parágrafo terceiro, así como demais lexislación concordante, RESOLVO: Primeiro. –Delegar, a favor dos concelleiros membros da Comisión de Coordinación da Xestión Municipal, e dentro das áreas que se indican, incluíndo a facultade de dirixir os servizos correspondentes, como a de xestionalos con carácter xeral e incluída a facultade de resolver mediante actos administrativos que afecten a terceiros e a resolución dos recursos de reposición que contra aqueles actos administrativos se poidan interpoñer: 1. Delégase en dona MARÍA PERE ALBERT UNDURRAGA COSTINA, 1.1. ÁREA DE RELACIÓNS VECIÑAIS E PARTICIPACIÓN CIDADÁ, que se concreta, entre outras, nas seguintes atribucións: 1.1.1. Relación cos Consellos Municipais.1.1.2. Dirixir e impulsar a política municipal referida ao asociacionismo e a participación cidadá en orde a canalizar e promover a defensa dos intereses xerais ou sectoriais da comunidade veciñal.1.1.3. Dirixir, xestionar os servizos de Participación Cidadá e Atención Cidadá. 1.1.4. Tramitar, resolver as solicitudes de inserción, incidencias ou modificacións no Rexistro Municipal de Asociacións.1.1.5. Dirixir e organizar o servizo de información a nivel presencial ou telefónico.1.1.6. Centralizar, supervisar, distribuír e realizar un seguimento das queixas e suxestións xeradas nos distintos niveis.1.1.7. Promover, dirixir e colaborar na organización de actividades, cursos, actividades e xornadas dirixidas ás asociacións locais.1.1.8. Xestión dos locais sociais de titularidade municipal.1.1.9. Xestión da limpeza dos edificios municipais.1.2. ÁREA DE INDUSTRIA, COMERCIO, TURISMO, PROMOCIÓN ECONÓMICA E EMPREGO, que se concreta entre outras nas seguintes atribucións: 1.2.1. Relacións, sinatura de convenios, convocatoria de subvencións para o sector comercial e industrial de Noia.1.2.2. Dirección das actuacións en materia de promoción, fomento e desenvolvemento do pequeno e mediano comercio da cidade, principalmente en canto á formación, asociacionismo, etcétera, así como a xestión das axudas destinadas a estes fins.1.2.3. Promover a participación institucional do Concello en feiras, exposicións e certames.1.2.4. O impulso e a xestión dos mercados municipais.1.2.5. A planificación e execución da política municipal de fomento do turismo na cidade mediante inversións directas, axudas e publicidade, así como a promoción turística da cidade e a súa imaxe turística en todos os ámbitos.1.2.6. O deseño e dirección das políticas de promoción económica local e das políticas activas de emprego a desenvolver polo Concello de Noia, así como daquelas outras tendentes á posta en valor dos recursos endóxenos e ao desenvolvemento económico local, especialmente dos tendentes á mellora da ocupabilidade dos desempregados (orientación, formación e inserción laboral), á adquisición de experiencia laboral e o apoio ás iniciativas empresariais e de autoemprego do ámbito local.1.2.7. A relación cos organismos da Administración central, autonómica e provincialcompetentes nesta materia, especialmente coa Sociedade de Imaxe e Promoción Turística de Galica (Turgalicia SA) 2. Delégase en don BERNHARD LABARI SURINYACH, 2.1. ÁREA DE ECONOMÍA, FACENDA, PERSOAL, CONTRATACIÓN, RÉXIME INTERIOR E TECNOLOXÍAS DA INFORMACIÓN E A COMUNICACIÓN (TIC, S), que se concreta, entre outras, nas seguintes atribucións: 2.1.1.1. 1.1. A dirección da política económica do Concello.2.1.2. A dirección da política orzamentaria do Concello.2.1.3. A dirección política e técnica da elaboración e xestión dos orzamentos anuais, das modificacións orzamentarias e das propostas de modificacións orzamentarias competencia do pleno 2.1.4. O desenvolvemento orzamentario (retención de créditos, autorización e disposición de gastos e recoñecementos de obrigas), a realización dos pagos, fraccionamento e aprazamentos de débedas, liquidacións tributarias e demais ingresos de dereito público, exencións e bonificacións tributarias, devolución de ingresos debidos, devolución de fianzas, aprobación de prezos privados, propostas de aprobación e/ou modificación de ordenanzas fiscais e reguladoras de prezos públicos, etc.2.1.5. O impulso e fomento da administración electrónica.2.1.6. As competencias de persoal, descritas nos apartados g) e h) do artigo 21.1 da LBRL, agás as non delegables.2.1.7. A dirección e impulso do proceso de xestión directa dos servizos municipais.2.1.8. A coordinación dos procedementos de contratación pública.2.1.9. A coordinación ordinaria cos servizos de Secretaría e Intervención Municipal.2.1.10. A coordinación ordinaria coa Asesoría Xurídica externa.2.1.11. Dirixir e xestionar o funcionamento do Rexistro Xeral, Arquivo e demais seccións ou unidades xerais da administración local.2.1.12. Ditar as ordes e instrucións que sexan precisas para o bo funcionamento dos servizos e departamentos municipais.2.1.13. O control do gasto corrente municipal, propoñendo medidas para a maior eficiencia no gasto.2.1.14. A coordinación e xestión das políticas de modernización tecnolóxica, e nomeadamente as competencias en materia de tecnoloxías da información e a comunicación (TIC, s). 2.2. ÁREA DE CULTURA E PATRIMONIO HISTÓRICO, que se concreta, entre outras, nas seguintes atribucións: 2.2.1. Establecer as directrices xerais e a política municipal da Área, conformar os programas anuais e plurianuais de xestión, determinando os obxectivos e os recursos materiais e persoais necesarios para o funcionamento dos equipamentos, servizos e programas.2.2.2. Exercer as competencias municipais en relación coa dirección dos equipamentos culturais do Concello, de acordo coas normas específicas que regulan cada un deles, Teatro Coliseo Noela, Casa da Cultura Antón Avilés de Taramancos, Local de Ensaio Prudencio Romo, Biblioteca municipal.2.2.3. Manter contacto permanente cos órganos da Administración autonómica, estatal ou europea, así como con outras entidades públicas ou privadas que desenvolvan actividades e programas relacionados coas competencias delegadas en materia de cultura.2.2.4. Establecer medidas de seguimento e avaliación, estudos de custos e elaboración de memorias relativas á xestión da Área de Cultura, das súas unidades, equipamentos, servizos e programas.2.2.5. O fomento de toda clase de actividades que promovan a creatividade artística, así como a programación de exposicións e outras expresións plásticas.2.2.6. O fomento da creación literaria e a promoción do hábito da lectura, así como o fomento e xestión dos servizos bibliotecarios municipais.2.2.7. O fomento, a promoción e a axuda de entidades, institucións e asociacións artísticas e culturais.2.2.8. A promoción, difusión e extensión da cultura en calquera das súas manifestacións.2.2.9. Organización do festival de curtametraxes.2.3. ÁREA DE COORDINACIÓN DO GOBERNO LOCAL, que se concreta, entre outras, nas seguintes atribucións: 2.3.1. A preparación ordinaria, conxuntamente coa Alcaldía, dos asuntos a tratar nas reunións dos órganos da Corporación (Xunta de Voceiros, Xunta de Goberno Local, Comisión de Coordinación da Xestión Municipal, Pleno da Corporación e Comisións Informativas, etcétera) 2.3.2. A preparación, xunto á Secretaría e á Intervención Municipais, dos documentos de planificación da xestión municipal.2.3.3. A coordinación técnica e política da Comisión de Coordinación da Xestión Municipal.2.3.4. As relacións ordinarias cos grupos políticos municipais que conforman aCorporación Local.2.4. PORTAVOCÍA DO GOBERNO LOCAL E RELACIÓNS INSTITUCIONAIS, que se concreta, entre outras, nas seguintes atribucións: 2.4.1. O exercicio ordinario da portavocía do goberno local.2.4.2. A coordinación da política de comunicación do goberno local.2.4.3. A coordinación da política xeral de comunicación do Concello como institución e a relación coas empresas de comunicación.2.4.4. A portavocía nos Plenos e nos restantes órganos da Corporación.2.4.5. As competencias sobre os medios de comunicación de titularidade municipal existentes (radio, televisión, web e perfiles nas redes sociais). 2.4.6 A coordinación e xestión de relacións institucionais coas administracións públicas e coas entidades privadas.3. Delégase en don JOSE NEMESIO BULGARU ALARMA.3.1. ÁREA DE MEDIO AMBIENTE, MEDIO RURAL E MEDIO MARIÑO, que se concreta, entre outras nas seguintes atribucións: 3.1.1. Planificar a política municipal en materia de medio ambiente e coordinar a actuación dos servizos co fin de acadar os obxectivos e fins que se propoñan en dita planificación.3.1.2. Dirección e coordinación das competencias municipais en materia de Residuos Sólidos Urbanos, relacións coa Mancomunidade de Concellos da Serra do Barbanza, mediante solicitudes de ampliación de servizos, instalación de colectores, mantemento e reposición e calquera outra non atribuída á presidencia ou órganos da mesma.3.1.3. Inspección, xestión e coordinación do servizo de Punto Limpo.3.1.4. Incoación, tramitación e resolución dos expedientes sancionadores en materia de medio ambiente e limpeza viaria.3.1.5. Fomentar e velar pola regularización das actividades industriais, mercantís, comerciais e análogas co obxecto de controlar preventivamente e de cara ao futuro o funcionamento desas actividades, acadar unha descontaminación gradual e evitar os vertidos incontrolados á rede de sumidoiros, ás augas e ás costas, no ámbito das competencias municipais. Con este mesmo fin, colaborar e recabar a cooperación activa das administracións públicas e organismos autónomos competentes, propoñendo e asinando os convenios e concertos que proceda.3.1.6. Velar polo control da contaminación atmosférica no ámbito das competencias locais.3.1.7. O control da contaminación sonora e por vibracións, mediante a continuación do proxecto de implantación dun sistema de medición de ruidos se é o caso, ou mediante o cumprimento de calquera das obrigas encomendadas á administración municipal pola normativa vixente, agás as que corresponden á Alcaldía, recollida no punto segundo deste acordo nos apartados 1.5 e 2.7. 3.1.8. Colaborar coas administracións e organismos autónomos competentes co fin de manter e controlar os recursos hídricos e as marxes e canles dos ríos e regatos que transcorren polo termo municipal.3.1.9. Exercitar as medidas precisas para evitar o abandono incontrolado de residuos no termo municipal.3.1.10. Limpeza viaria e de praias.3.1.11 Limpeza de camiños rurais e fincas municipais.3.1.12 Velar pola limpeza e mantemento dos sendeiros que transcorren polo termo municipal e valorar a conveniencia e oportunidade de crear novos sendeiros.3.1.13. A responsabilidade superior na defensa e protección dos animais do termo municipal, a responsabilidade do servizo de recollida dos animais abandonados e calquera outra atribución relativa aos animais domésticos e salvaxes en catividade.3.1.14. Programación e implantación das políticas municipais tendentes a acadar a eficiencia enerxética e desenvolvemento sostible.3.1.15 Grupo de Acción Costeira, ca representación dos intereses do Concello perante o grupo e presentación de propostas para a consecución dos obxectivos do mesmo e a satisfacción dos intereses do Concello no ámbito da actuación.3.1.16 Lonxa de Testal, pantaláns, relación coas confrarías.3.2. ÁREA DE PARQUES E XARDÍNS, que se concreta, entre outras nas seguintes atribucións: 3.2.1. Xestión dos servizos de parques e xardíns do Concello.3.2.2. Mantemento de parques públicos e xardíns.3.2.3. Coordinación da política xeral de parques e xardíns municipais 3.2.4. Planificación das zonas verdes.3.3. ÁREA DE FESTEXOS, que se concreta, entre outras nas seguintes atribucións: 3.3.1. Establecer as directrices xerais e a política municipal da Área, conformar os programas anuais e plurianuais de xestión, determinando os obxectivos e estudando os recursos materiais necesarios para acadar resultados satisfactorios na xestión dos programas e eventos.3.3.2. A xestión ordinaria das relacións coa hostalaría, o comercio e o conxunto de axentes económicos, sociais, culturais e deportivos co obxecto de acordar a realización dun programa anual de eventos lúdicos e festivos.3.3.3. Organización dos festexos do antroido 3.3.4. Organización da Feira de San Marcos.3.3.5. Organización dos festexos gastronómicos, en colaboración con outras áreas do goberno local.3.3.6. Organización dos festexos da Cabalgata de Reis, en colaboración con outras áreas do goberno local.3.3.7. Organizacións das festas patronais de San Bartolomeu.3.3.8. Organización da Feira Medieval, en colaboración con outras áreas do goberno local.3.3.9. Organización de festexos de todo tipo ao longo do ano natural.3.4. ÁREA DE INFRAESTRUTURAS E GRANDES PROXECTOS, que se concreta, entre outras, nas seguintes atribucións: 3.4.1. A xestión do Polígono Industrial de Augalevada.3.4.2. O desenvolvemento de solo industrial e comercia.3.4.3. A política xeral de vivenda.3.4.4. O seguimento ordinario dos grandes proxectos e infraestruturas que formen parte dos obxectivos a acadar por parte da Corporación Municipal.3.4.5. A realización de propostas para dotar de equipamento ao Concello.3.4.6. A fiscalización dos compromisos adquiridos co Concello de Noia por parte doutras Administracións públicas, tanto en materia de infraestruturas como de equipamento urbanos.3.4.7. A coordinación xunto á Alcaldía e a Concellería de Relacións Institucionais da axenda reinvindicativa do Concello de Noia diante doutras Administracións 3.4.8. A realización de informes e o seguimento dos Plans de Desenvolvemento de Noia e dos Plans de Conservación e Protección do Casco Histórico.4. Delégase en dona PILAR ALMUDENA ZHAO REZNIK.4.1. ÁREA DE BENESTAR, SERVIZOS SOCIAIS E IGUALDADE, que se concreta, entre outras, nas seguintes atribucións: 4.1.1. Dirixir e xestionar o Plan Comarcal de prevención de drogodependencias.4.1.2. Planificación e programación da política municipal dos Servizos Sociais determinando as directrices xerais e as prioridades no seu desenvolvemento.4.1.3. Detección e estudo das necesidades sociais.4.1.4. Coordinar todas as actuacións que en materia de Servizos Sociais se xestionen no Concello ditando instrucións para regular a súa actividade.4.1.5. Procurar garantir a prestación de Servizos Sociais a aqueles sectores da poboación en situacións de desprotección social e marxinación a través de medidas axeitadas á problemática de cada colectivo levando a cabo cantas actuacións sexan precisas.4.1.6. Promover e impulsar cantas actividades sexan necesarias para contribuír a propiciar o desenvolvemento dunha maior participación e colaboración da sociedade ante problemas de marxinación e desprotección social.4.1.7. Manter contacto permanente cos órganos das restantes Administracións Públicas para desenvolver e exercer funcións relacionadas cos Servizos Sociais e o Benestar Social.4.1.8. Formular a programación e xestión dos plans de formación específica do persoal de Servizos Sociais.4.1.9. Xestionar e resolver as solicitudes de prestación do servizo de axuda no fogar, xantar sobre rodas, inserción social, convivencia alternativa, programa 065.4.1.10. Dirección e coordinación do CIM.4.1.11. Dirixir e xestionar o STAND.4.1.12. Muller.4.1.13. Terceira idade e xestión do Clube de Xubilados.4.1.14. Coordinación da Fundación Blanco Romero Monroy.4.1.15. Igualdade.4.1.16. Prever plans municipais de actuación, ao obxecto de adaptar as vías públicas, parques e xardíns á Lei de accesibilidade, concertando co concelleiro delegado da Área de Economía e Facenda, a porcentaxe do orzamento destinada a estes fins.4.1.17. Xestión dos servizos dirixidos aos inmigrantes e aos emigrantes.4.2. ÁREA DE EDUCACIÓN, que se concreta entre outras, nas seguintes atribucións: 4.2.1. Mantemento dos centros educativos.4.2.2. Colaboracións entre centros educativos e ANPAS.4.2.3. Conservatorio.4.2.4. Axudas esoclares para libros e bonobús.4.2.5. Relacións coas universidades.4.2.6. Organización e xestión dos cursos de verán.4.2.7. Dirección e xestión das políticas educativas que se deseñen dende o goberno municipal.4.2.8. Coordinación cos centros educativos públicos sitos no termo municipal.4.2.9. As relacións ordinarias coas institucións privadas adicadas á educación e á formación con domicilio social no termo municipal.4.3. ÁREA DE SANIDADE E CONSUMO, que se concreta, entre outras, nas seguintes atribucións: 4.3.1. A xestión dos programas da Aula de Saúde do Concello de Noia.4.3.2. A coordinación das políticas de sanidade.4.3.3. O Centro de Saúde e os servizos farmacéuticos municipais.4.3.4. A xestión do servizo da UPAD.4.3.5. A xestión ordinaria para a consecución dun novo centro de saúde para o Concello de Noia.4.3.6. A xestión e coordinación do Plan de Prevención de Drogodependencias.4.3.7. O seguimento da xestión da oficina de consumo e usuarios.4.3.8. A relación ordinaria coas entidades sociais que traballan no ámbito socio-sanitario.5. Delégase don JOAO EDUARDO MONTELIU ABILIO.5.1. ÁREA DE DEPORTES, XUVENTUDE E VOLUNTARIADO, que se concreta, entre outras, nas seguintes atribucións: 5.1.1. Organización e desenvolvemento de actos deportivos 5.1.2. Relacións, sinatura de convenios, convocatoria de subvencións para o sector do deporte de Noia.5.1.3. Promoción do deporte 5.1.4. Xestión dos equipamentos deportivos municipais.5.1.5. Coordinación do Departametno de Xuventude do Concello.5.1.6. A xestión das políticas de mocidade do Concello.5.1.7. Coordinación coa Casa da Xuventude e o establecemento de acordos coas Administracións provincial, autonómica e estatal para unha política integral de mocidade.5.1.8. Coordinar as políticas de Voluntariado do Concello e a relación coas entidades sociais e coas ONGs.5.2. ÁREA DE SEGURIDADE CIDADÁ E MOBILIDADE, que se concreta entre outras, nas seguintes atribucións: 5.2.1. Dirección do Servizo de Protección Civil.5.2.2. Grupo de Emerxencia Municipal.5.2.3. Dirección da Brigada de Incencios.5.2.4. Preparación de asuntos para a Xunta Local de Seguridade.5.2.5. Seguimento e aplicación dos plans de emerxencias.5.2.6. Mellora das sedes de protección civil e subsede de bombeiros.5.2.7. Administración e xestión dos vehículos de seguridade cidadá. 5.2.8. Regulación do tráfico e aparcamentos.5.2.9. Instrucción dos expedientes sancionadores en materia de tráfico.5.2.10. Xestión de políticas de mobilidade urbana.5.2.11. Coordinación con outras Administracións para o deseño de políticas integrais de mobilidade e transporte. Segundo. –A Alcaldía exercerá as competencias que as diferentes leis lle atribúan, entre as que se atopan, entre outras, ás seguintes áreas: 1. ÁREA DE URBANISMO, que se concreta entre outras, nas seguintes atribucións: 1.1. Xestión do patrimonio municipal do solo.1.2. Elaboración e impulso do Plan Xeral de Ordenación Municipal e dos Plans Especiais de Medio Rural.1.3. Concesión, denegación, cambios de titularidade, prórrogas e demáis incidencias de licenzas urbanísticas de obras menores e licenzas de actividades inocuas, con exclusión das que se sitúen no Casco Histórico.1.4. Expedientes de disciplina urbanística e de reposición da legalidade urbanística con exclusión dos que se sitúen no Casco Histórico.1.5. Expedientes sancionadores e de reposición da legalidade infrinxida en materia de actividades, establecementos abertos ao público e espectáculos públicos, incluídos os motivados por incumprimentos de horarios e da normativa de ruídos, con exclusión dos que se sitúen no Casco Histórico.1.6. A adopción de ordes de execución que proceda por razón da funcionalidade, seguridade, salubridade, ornato público e habilitabilidade das parcelas e edificacións e a súa execución forzosa en caso de incumprimento, polos medios legalmente previstos.1.7. Aprobación dos proxectos de obras promovidos polo Concello de Noia.2. ÁREA DO CASCO HISTÓRICO, que se concreta entre outras, nas seguintes atribucións: 2.1. Desenvolvemento de políticas de rehabilitación en espazos tanto públicos como privados.2.2. Dirección da Oficina de Rehabilitación do Casco Histórico.2.3. Xestión, impulso, regulación, concesión, etcétera de subvencións neste ámbito.2.4. Desenvolvemento do PEPRICH (unidades de actuación, intervencións puntuais, etcétera) propostas de revisión e modificación do mesmo.2.5. Concesión, denegación, cambios de titularidade, prórrogas e demáis incidencias de licencias urbanísticas de obras menores e licencias inocuas, non suxeitas a ningún tipo de incidencia ou avaliación ambiental, que se sitúen nese ámbito.2.6. Expedientes de disciplina urbanística e de reposición da legalidade urbanística que se sitúen no Casco Histórico.2.7. Expedientes sancionadores e de reposición da legalidade infrinxida en materia de actividades, establecementos abertos ao público e de espectáculos públicos, que se sitúen no casco histórico, incluídos os motivados por incumprimentos de horarios e normativa de ruídos.2.8. Adopción de ordes de execución, dentro do Casco Histórico de Noia, que proceda por razón de funcionalidade, seguridade, salubridade, ornato público e habitabilidade das parcelas e edificación e a súa execución forzosa en caso de incumprimento, polos medios legalmente previstos.2.9. Xestión urbanística do casco histórico.3. ÁREA DE OBRAS E SERVIZOS, que se concreta entre outras nas seguintes atribucións: 3.1. Servizo municipal de abastecemento de augas.3.2. Estación de tratamento de auga potable.3.3. Servizo municipal de saneamento.3.4. Estación Depuradora de Augas Residuais 3.5. Servizo público de alumeado público.3.6. Estradas e beirarrúas e edificios municipais.3.7. Servizo de Cemiterio Municipal.3.8. Brigada de Obras.4. ÁREA DA POLICÍA LOCAL, exercendo as competencias plenas nesta materia, co auxilio do concelleiro delegado don Agustín Mourís Hermo, responsable da Área de Seguridade Cidadá e Mobilidade. Terceiro. –O exercicio das competencias realizarase con respecto ao marco competencial dos Concellos regulado na Lei 7/1985, de 2 de abril, reguladora das Bases do Réxime Local, modificada pola Lei 27/2013, de 27 de decembro, de racionalización e sostibilidade da Administración Local; así como a Lei 5/2014 de 27 de maio de medidas urxentes para a aplicación da Lei 27/2013, de 27 de decembro, na Comunidade Autónoma de Galicia. Cuarto. –Ordenar a publicación da presente resolución no Boletín Oficial da Provincia da Coruña e notificala aos concelleiros/as delegados, así como aos xefes das diferentes áreas e servizos municipais para o seu coñecemento e efectos, coa indicación de que pon fin á vía administrativa e contra a cal se poderá interpoñer, potestativamente, recurso de reposición ante o mesmo órgano que ditou o acto, no prazo dun mes contado a partir do día seguinte ao da recepción da notificación da presente ou desde a súa publicación; ou ben, directamente, recurso contencioso-administrativo ante o Xulgado que corresponda, dentro do prazo de dous meses, contados a partir da mesma data, sen prexuízo de que se poida interpoñer calquera outro recurso que se estime pertinente. Quinto. –Dar conta ao Pleno na vindeira sesión que teña lugar>>. Noia, a 16 de xuño de 2015. O alcalde Miguel Ángel Paz Barreiro